༧ཡང་སྨན་དགོན་དཔར་མ་ཐེག་འགྲེལ་ལས།ལྷན་གཅིག་མི་གནས་ཡེ་ཤེས་སྐྱེས་ཙམ་ན།ཞེས་དང་།ཀོ་དགོན་དཔར་མ་ལས།ལྷན་ཅིག་མི་གནས་པའི་ཡེ་ཤེས་སྐྱེས་ཙམ་ན།ཞེས་དང་།རྗེ་ཡི་ཐེག་འགྲེལ་ལས།ལྷན་གཅིག་མི་གནས་པའི་ཡེ་ཤེས་སྐྱེས་ཙམ་ན།ཞེས་དང་།ཡང་ལུང་རིགས་མཛོད་ལས།ལྷན་ཅིག་གནས་པའི་ཡེ་ཤེས་སྐྱེས་ཙམ་ན།ཞེས་དང།རྗེ་ཡི་གསུང་འབུམ་གྲས་ཀྱི་ཐེག་འགྲེལ་ལས།ལྷན་ཅིག་གནས་པའི་ཡེ་ཤེས་སྐྱེས་ཙམ་ན།ཞེས་ལྷན་ཅིག་གནས་པའམ་མི་གནས་པ་གཉིས་སུ་བྱུང་བ་ལས་གོང་མ་དེ་དག་པར་འདོད་དེ།དེ་ནི་སྤང་བྱ་དང་གཉེན་པོ་གཉིས་ལྷན་ཅིག་མི་གནས་འགལ་ཡིན་པའི་རྒྱུ་མཚན་གྱིས་གཉེན་པོ་ཡེ་ཤེས་ལ་ལྷན་ཅིག་མི་གནས་པའི་ཡེ་ཤེས་སུ་གསུངས་པའི་དོན་དུ་གོ་བའི་ཕྱིར་རོ།།